lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de ca en es lv lv lv lv lv lv lv lv lv lv lv lv lv lv lv lv lv lv lv lv lv hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Dzērienu ražotāji depozīta sistēmai atbilstošu marķējumu lielākoties plāno ieviest tuvāko divu mēnešu laikā – ZZ.lv
Vārda dienas svin: Elma, Menarda, Elna
andra.ozola@zz.lv - 02.02.2022 - 11:00
AS “Latvijas balzams” valdes priekšsēdētājs Intars Geidāns aģentūrai LETA sacīja, ka uzņēmumā ražotos sidrus un dzirkstošos dzērienus ar jauno depozīta sistēmas zīmi plānots nodot izplatītājiem no aprīļa sākuma.
Vaicāts par produkciju, kas pirmā tiks izplatīta ar jauno marķējumu, Geidāns minēja, ka tas būs sirds “Lucky Dog”, sekos vairāki citi uzņēmumā ražotie dzērieni stikla un PET pudelēs, tostarp bezalkoholiskais “Rīgas dzirkstošais”, sidrs “Apple Garden”, kā arī “Cosmopolitan Diva”. Sidru pudelēs ar depozīta sistēmas zīmi plānots pildīt februāra vidū, savukārt bezalkoholisko “Rīgas dzirkstošo” dzērienu pudelēs ar jauno marķējumu ražotnē sāks pildīt martā.
“Pilnīgu pāreju šiem četriem zīmoliem, iekļaujot depozīta sistēmas marķējumu, plānojam no 1.aprīļa,” teica Geidāns.
Viņš arī skaidroja, ka paredzēt precīzu brīdi, kad “Latvijas balzama” produkti ar jauno depozīta sistēmas zīmi būs atrodami veikalu plauktos, ir grūti, jo vispirms tirdzniecības tīkli būs ieinteresēti pārdot iepriekš iegādātos dzērienus, kas pildīti iepakojumā bez depozītu sistēmas marķējuma.
“Vienlaikus, esam gandarīti par depozīta sistēmas ieviešanu Latvijā un gaidām, kad taromātos varēs nodot plašāku taras klāstu,” sacīja Geidāns.
Tikmēr arī SIA “Ilgezeem”, kas strādā ar zīmolu “Iļģuciems”, Mārketinga un pārdošanas daļas asistente Lauma Grauziņa aģentūrai LETA apliecināja, ka patlaban kompānija aktīvi strādā pie depozīta sistēmas ieviešanas.
Saturs turpināsies pēc reklāmas.
“Pieprasītākajiem produktiem sistēmu plānojam ieviest marta beigās un aprīļa sākumā. Mazāk zināmajiem produktiem nedaudz vēlāk,” norādīja Grauziņa.
Viņa arī pauda, ka pašlaik veikalos kompānijas produkti, kas nododami taromātos, nav atrodami, taču šāds iepakojums parādīsies veikalu plauktos martā.
Turpretī AS “Aldaris” komunikācijas vadītājs Toms Kursītis aģentūrai LETA sacīja, ka ļoti liels darba apmērs jaunā marķējuma ieviešanā tika veikts jau iepriekš un patlaban kompānijai atlicis mazāk nekā 10% dzērienu vecajos iepakojumos.
Saturs turpināsies pēc reklāmas.
Vaicāts par taromātos nododamās produkcijas pieejamību veikalos, “Aldaris” pārstāvis komentēja, ka marķējuma nomaiņas process faktiski jau ir sācies – produkcija ar lielāko pārdošanas apmēru jaunajā iepakojumā pieejama jau pašlaik, bet lielāko intensitāti tā sasniegs ap februāra vidu.
“Prognozēt kaut ko precīzi ir grūti, jo ir daudz ārējo ietekmējošo faktoru, taču absolūti lielākā daļa produkcijas varētu norotēt līdz aprīļa sākumam,” skaidroja Kursītis.
Jau vēstīts, ka otrdien, 1.februārī, Latvijā darbību sāka depozīta sistēma dzērienu iepakojumiem.
Saturs turpināsies pēc reklāmas.
Depozīta sistēmā var nodot stikla, PET un metāla (skārdenes) bezalkoholisko, visu veidu alus un citu alkoholisko (zem 6%) dzērienu iepakojumus. Par katru nopirkto depozīta iepakojumu iedzīvotājam būs jāiemaksā depozīts 0,1 eiro apmērā, ko pēc iepakojuma nodošanas varēs saņemt atpakaļ, ja uz nododamā iepakojuma būs nolasāma speciālā atpazīstamības zīme un svītrkods, kā arī iepakojums būs iztukšots.
Līgums ar depozīta iepakojuma operatoru ir obligāti jāslēdz pārdevējiem par tirdzniecības vietām valstspilsētās, kuru tirdzniecības zāles platība ir vienāda vai lielāka par 300 kvadrātmetriem, kā arī par tirdzniecības vietām citās administratīvajās teritorijās, kuru tirdzniecības zāles platība vienāda vai lielāka par 60 kvadrātmetriem.
Valsts vides dienests konkursā dzērienu iepakojumu depozīta sistēmu uz septiņiem gadiem nolēma uzticēt kompānijai “Depozīta iepakojuma operators”.
Ekonomika Latvijas ziņas Uzņēmējdarbība
“Latvijas valsts mežu” dabas parkā Tērvetē notiks aktīvās tūrisma sezonas noslēguma svētki
Sestdien Latvijā būs maz nokrišņu
No 1.oktobra Jelgavas novada pašvaldība pieņems iesniegumus valsts atbalstam mājsaimniecībām apkures izdevumu pieauguma daļējai segšanai
Jelgavā siltumapgādes tarifu plāno celt vēl par 9% (papildināta)
Ceturtdien Latvijā reģistrēti 1203 jauni Covid-19 gadījumi un saņemtas ziņas par četriem mirušajiem
Būvindustrijas lielā balva nominācijā “Gada students” – LBTU absolventam Arturam Neiburgam
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.